text: Домашен пастет и то какъв! - Любопитно | Факти.БГ
  11 Декември, 2016 12:17 1 827 0
  Домашен пастет и то какъв!
  За черния дроб могат да се изпишат един милион статии и нито една от тях няма да е лоша. Всъщност, единственото недобро нещо, което може да се каже за този супер важен орган, е че не е успял да адаптира вкусовите си качества към предпочитанията на всеки. Затова много от нас избягват да го консумират и по този начин се лишават от всички онези полезни неща в него.
  Възможно е да не се интересувате изключително много от тези работи, затова тук е мястото за споменем, че черният дроб е възможно най-добрият начин да обезпечите нуждите си от витамин А, фосфор, цинк, както и целия спектър витамини от В комплекса.
  Fitwell.bg представя една идея за направата на онова, което винаги се е приготвяло предимно и основно от споменатия орган, а именно - пастет. За да я реализирате, ще ви трябват следните продукти:
  1 кг черен дроб (говежди или по-добре - свински), нарязан на малки парченца 2 на 2 сантиметра
  2 средноголеми глави лук, накълцани наситно
  7-8 скилидки чесън, накълцани наситно
  200 мл готварска млечна сметана
  половин връзка магданоз, накълцана наситно
  Накълцаните лук и чесън се запържват в тенджера на средна към висока температура в малка част от маслото до омекване, след което към тях се прибавят дробът и подправките без магданоза. Малко след това в играта се включва течната сметана и всичко това се оставя да покъкри, докато се редуцира и дробът придобие предпочитаната от вас готовност за консумация. Съдържанието на тенджерата се прехвърля в блендер с останалото масло и пресния магданоз и се оставя на изчакване.
  Пастетът се прехвърля в подходяща тава/йенски съд и се охлажда добре преди консумация. След това можете да сте спокойни, че имате супер качествена храна и хранителна добавка в едно.